Армин ван Бюрен

Армин ван Бюрен (на нидерландски: Armin van Buuren) е известен нидерландски транс DJ.
Той е единственият DJ избиран за номер 1 в света 5 пъти (от които 4 пъти подред) – през 2007, 2008, 2009, 2010, и 2012 г. от списание DJ Mag. През 2014 г. е номиниран за Грами за най-добър денс запис на годината за песента This Is What It Feels Like. Държи рекорда за най-много записи (21) в класацията на списание Billboard за денс и електронни албуми.
Младият Армин започва кариерата си през 1996 година. През 1999 вече е професионален DJ. Той участва в множество престижни фестивали, летните сесии на остров Ибиса, Испания и много други. Също така той продуцира собственото си радио шоу – „A State Of Trance“(ASOT). То се излъчва всеки четвъртък по над 100 FM радиа в 84 страни по света, като броят на слушателите му е близо 40 милиона.
Армин Ван Бюрен е роден на 25 декември 1976 в град Лейден, Холандия. Той се увлича по елекронната музиката още в ранна детска възраст, за което основен принос има баща му. Но освен любовта си към музиката Армин скоро проявява интерес и към технологиите и компютрите. На 14 той си купува първия sampler, взима синтезатора на баща си и започва да прави музика.
През юношеството си Армин обичал да слуша музиката на Жан Мишел Жар и Бен Лайбранд. Така един ден изпратил един демо запис на Лайбранд, който много го харесал и през следващата година научил Ван Бюрен, как да продуцира и миксира музика. Страстта на Армин да миксира се засилва и той започва работа, като DJ в местен клуб на име Нексус.
През 1995 завършва училище и се записва да учи право. Междувременно премества своето DJ оборудване, от стаята си в истинско студио, където прави някои от първите си хитове, като „Touch Me“ и „Communication“.
Ван Бюрен обича да казва „Don't be a prisoner of your own style.“ (Не бъди затворник на своя собствен стил.), той не обича да му се слага етикет и описва своята музика, като еуфорична, ободряваща, мелодична и енергична.
Амбициозността на Армин го подтиква да се занимава с много задачи наведнъж: учене, продуциране и работа, като ДиДжей. Той твърди, че неговата заветна мечта е да върши това, което най-много обича, докато се забавлява.
На 18 септември 2009 г. се жени за дългогодишната си приятелка Ерика ван Тхиел. Дъщеря им Фена се ражда през юли 2011 г., а синът им Реми през юли 2013 г.
На 27 юли 2013 г. на сцената на Tomorrowland Армин ван Бюрен обявява, че часа преди това му се е родил син.
През 2000 г. Ван Бюрен започва своя собствена компилация Armn Van Buuren, намирайки баланс между progressive house и vocal trance. Първият му албум, A state of Trance (да не се бърка със седмичното му радио шоу A state of trance), продава 10 000 копия и в него се включва ремиксът му на парчето „Moogwai“ – „Viola“. Вторият му албум, Basic Instinct включва ново парче: „Perpetuous Dreamer“ – „The Sound of Goodbye“. Това парче навлиза в холандските класации през юни 2001 на 26 място. По-късно същата година, парчето достига No. 1 в класацията на Hot Dance Music/Club Play. Третият албум, In Motion излиза на 6 август 2001 г., последван от четвърти албум, Transparence, през 2002 г. През 2003 г., Армин ван Бюрен работи с творци, като DJ Seth Alan Fannin по време на турнето Dance Revolution в Европа, което събира тълпи от 20 000 души в Нидерландия.
Армин ван Бюрен е известен не само със собственото си име, но и под различни псевдоними.
През 2006 г. Армин заема 2-ра позиция в престижната класация DJ Top 100 в списанията DJmag.com и TheDJList.com Архив на оригинала от 2007-07-03 в Wayback Machine., отстъпвайки единствено на Пол ван Дайк.
На церемонията Trance Awards през 2006 г. Армин взима следните награди:
През 2007 г. Армин е вече номер 1, като изпреварва досегашния лидер Пол ван Дайк и Тиесто.
На 9 октомври 2013 г. Армин Ван Бюрен заема 2-ра позиция в класацията Top 100 DJs на списание DJmag.com, отстъпвайки на Hardwell.